section_heading: Životopis
paragraph_text: Od početka rata u Bosni i Hercegovini, za Večernje novine izvještavala je s prvih linija fronta Armije RBiH. U tom razdoblju napravila je oko 1.000 izvješća s terena s područja cijele Bosne i Hercegovine. Tijekom 1997. godine, kao novinarka magazina Dani, objavljivala je odlomke iz tajnih sudskih protokola s procesa iz 1994. godine, u kojima optuženi detaljno opisuju brutalna ubojstva na Kazanima. Zbog toga je na ulici i telefonom dobivala prijetnje smrću, a bomba je eksplodirala pred redakcijom Dana. Svojim djelovanjem i zalaganjem, uveliko je doprinijela memorizaciji zločina na Kazanima. Jedna je od inicijatorica podizanja spomen-obilježja na tom lokalitetu.